सिंह और मेदवेदेव ने द्विपक्षीय संबंधों पर चर्चा की  
मनमोहन सिंह और दमित्री मेदवेदेव ने रक्षा, अंतरिक्ष, व्यापार, अर्थव्यवस्था समेत कई मुद्दों पर द्विपक्षीय रणनीतिक साझेदारी को आगे बढ़ाने के तौर तरीकों पर विचार विमर्श किया।
प्रधानमंत्री मनमोहन सिंह और रूसी राष्ट्रपति दमित्री मेदवेदेव ने रक्षा, अंतरिक्ष, व्यापार, अर्थव्यवस्था समेत कई मुद्दों पर द्विपक्षीय रणनीतिक साझेदारी को आगे बढ़ाने के तौर तरीकों पर बुधवार को विचार विमर्श किया। चार महीने में दोनों नेताओं के बीच यह दूसरी भेंट है।  ब्राजील-रूस-भारत-चीन-दक्षिण अफ्रीका :ब्रिक्स: के नेताओं के कल के सम्मेलन के लिए यहां आए इन दोनों नेताओं ने द्विपक्षीय संबंधों और दोनों पक्षों को प्रभावित करने वाली वैश्विक स्थिति की समीक्षा की।  सिंह ने बैठक में अपने उद्घाटन भाषण में कहा, भारत और रूस के बीच अनूठी रणनीतिक साझेदारी है जो एक दशक पूरी कर चुकी है। यह इस साझेदारी पर खुशी मनाने का समय है।  उन्होंने कहा, हमने :इस साझेदारी के कारण: ताकत, दीर्घकालिकता और गहराई हासिल की है। उन्होंने इस कार्य में सहयोग के लिए मेदवेदेव और प्रधानमंत्री व्लादिमीर पुतिन को धन्यवाद दिया। प्रधानमंत्री ने कहा, हमें अगले दशक में और कुछ हासिल करने की आशा है।